CELEX: C2009/023/10
Language: et
Date: 2009-01-29 00:00:00
Title: Otsus, 1. veebruar 2008 , kohtuasjas E-4/07, Jón Gunnar Þorkelsson vs . Gildi-lífeyrissjóður (Gildi pensionifond) (Õigus invaliidsuspensionile — Määrus (EMÜ) nr 1408/71 — Määrus (EMÜ) nr 574/72)

29.1.2009   
            
            
               ET
            
            
               Euroopa Liidu Teataja
            
            
               C 23/13
            
         
      OTSUS,
   1. veebruar 2008,
   kohtuasjas E-4/07, Jón Gunnar Þorkelsson vs. Gildi-lífeyrissjóður (Gildi pensionifond)
   
      (Õigus invaliidsuspensionile — Määrus (EMÜ) nr 1408/71 — Määrus (EMÜ) nr 574/72)
   
   (2009/C 23/10)
   Kohtuasjas E-4/07 Jón Gunnar Þorkelssoni ja Gildi-lífeyrissjóðuri (Gildi pensionifond) vahel on Héraðsdómur Reykjavíkur (Reykjaviki ringkonnakohus), Island, esitanud kohtule taotluse töötajate vaba liikumist EMPs käsitlevate eeskirjade kohta. Kohus koosseisus esimees Carl Baudenbacher, ettekandev kohtunik Henrik Bull ja kohtunik Thorgeir Örlygsson tegi 1. veebruaril 2008 otsuse, mille resolutiivosa on järgmine:
   
               1.
            
            
               Mõiste „sotsiaalkindlustus” hõlmab EMP lepingu artikli 29 ja määruse (EMÜ) nr 1408/71 tähenduses õigust invaliidsushüvitisele, mis tuleneb põhimenetluses käsitletava skeemiga sarnasest pensionifondi skeemist ja mille hulka kuulub ka arvestuslikel õigustel põhinev pension.
            
         
               2.
            
            
               Määruse (EMÜ) nr 1408/71 artikli 45 lõikega 5 ei ole kooskõlas viia õigus arvestuslikel õigustel põhinevale invaliidsushüvitisele, nagu seda käsitletakse põhimenetluses, sõltuvusse tingimusest, et pensionifondi osakute omanik peab olema teinud sissemakseid teatavasse fondide gruppi kuuluvasse fondi õnnetusjuhtumile eelneva kindla ajavahemiku jooksul, ning jätta seega arvesse võtmata sissemaksed, mis on tehtud mõne muu EMP riigi sotsiaalkindlustusskeemi asjaomases riigis töötamise ajal.
            
         
               3.
            
            
               Määruse (EMÜ) nr 574/72 kohaselt peab isik esitama oma nõude riigis, mille elanik ta oli ja kus tal oli õigus sotsiaalkindlustuskaitsele õnnetuse toimumise ajal. Nõude esitamine mõne muu EMP riigi asjaomasele asutusele ei piira siiski õigust saada määruse (EMÜ) nr 1408/71 kohaseid hüvitisi. Iga asutus peab tegema ise lõpliku otsuse selle kohta, kas ta määrab nõude esitajale taotletud hüvitise.